Opiskeluaikanasi opintolainan korot pääomitetaan eli lainan korot lisätään opintolainasi pääomaan kaksi kertaa vuodessa.  Opintolainan korot pääomitetaan vuosittain 15.6. ja 15.12. automaattisesti. Opintolainasi määrä siis kasvaa korkojen verran. Pääomitamme korot vielä yhden lukukauden ajan viimeisen opintotukilukukautesi jälkeen. Jos esimerkiksi saat viimeisen kerran opintotukea keväällä 2022, pääomitamme korot vielä joulukuussa 2022. Viimeisen pääomituksen jälkeen korot ja kulut veloitetaan automaattisesti lainanhoitotililtäsi kolmen kuukauden välein.